Bergen bystyre 2023–2027

Bergen bystyre 2023–2027 består av 67 valgte medlemmer fra 12 partier og lister, valgt under kommunestyre- og fylkestingsvalget 2023 som ble avholdt 11. september 2023.

Kommunevalget 2023
Ved kommunestyrevalget i 2023 var det  stemmeberettigede velgere i Bergen. 20 partier stilte liste. Det ble avgitt  godkjente listestemmer og  blanke stemmer. Valgdeltagelsen var 64,1 %, som var 4 prosentpoeng lavere enn i 2019 da den var 68,1 %.

Valgresultatet medførte store endringer sammenlignet med kommunestyrevalget i 2019. Folkeaksjonen nei til mer bompenger mistet alle sine 11 mandater, Miljøpartiet De Grønne og Senterpartiet mistet henholdsvis 3 og 2 mandater.

Det nyoppstartede Industri- og Næringspartiet fikk valgt inn 3 mandater, ensakspartiet Bergenslisten fikk 4 mandater. Opposisjonspartiene Høyre og Fremskrittspartiet økte begge med 4 mandater hver, Sosialistisk Venstreparti økte med ett mandat.

Byrådspartiene Arbeiderpartiet og Venstre sto på stedet hvil, og beholdt sine henholdsvis 13 og 3 mandater. Rødt beholdt sine 3 mandater, Kristelig Folkeparti beholdt sine 2 mandater, og Pensjonistpartiet beholdt sitt ene mandat.

Etter valget ble det inngått en samarbeidsavtale mellom Bergenslisten, Frenskrittspartiet, Høyre, Industri- og næringspartiet, Pensjonistpartiet og Senterpartiet som til sammen har flertall med 35 av 67 mandater.

Marit Warncke (H) ble valgt til ordfører, Thomas Flesland (Sp) til varaordfører.

Det forhandles om dannelsen av et mindretallsbyråd utgått fra Fremskrittspartiet, Høyre og Senterpartiet, ledet av Christine Meyer (H). De øvrige partiene i samarbeidskoalisjonen blir støttepartier i bystyret.

Opposisjonen består av Arbeiderpartiet, Kristelig Folkeparti, Miljøpartiet De Grønne, Rødt, Sosialistisk Venstreparti og Venstre med til sammen 32 mandater.

Valgresultat

Representanter 2023–2027 
Bystyret består denne perioden av 56,7 % menn og 43,3 % kvinner. Torstein Dahle fra Rødt mottok flest personstemmer fra andre partis velgere (såkalte slengere), med sine 2032. Thor Haakon Bakke fra MDG fikk nest flest med sine 394. Dahle er også bystyrets eldste representant denne perioden, da han er født i 1947. Sondre Torvanger Hillestad fra Høyre og Johanna Kästel Sandal Fond fra Ap er de to yngste representantene, født i 2003.  Det gjennomsnittlige fødselsåret er 1978.

Referanser

Politikk i Bergen
Bergens myndigheter
Kommunestyre- og fylkestingsvalget 2023
Lister over kommunestyrerepresentanter